b"\n_START_ARTICLE_\nJean-Michel Charlier\n_START_SECTION_\nBiografia i traject\xc3\xb2ria professional\n_START_PARAGRAPH_\nJean-Michel, va n\xc3\xa9ixer a Lieja, capital de la prov\xc3\xadncia belga del mateix nom, el 30 d'octubre del 1924. Va fer la carrera de Dret, per\xc3\xb2 en acabar els estudis va decidir de treballar com a autor de c\xc3\xb2mic, doncs sempre li havien fascinat els c\xc3\xb2mics de Les aventures de Tint\xc3\xadn. A finals de la Segona Guerra Mundial va comen\xc3\xa7ar a treballar com a guionista i dibuixant en algunes revistes que s'editaven a B\xc3\xa8lgica. Amb el temps es va adonar que el seu dibuix era mediocre i que dif\xc3\xadcil-ment el milloraria, aix\xc3\xb2 el va portar a dedicar-se a fer nom\xc3\xa9s els guions dels c\xc3\xb2mics deixant el dibuix per altres companys de professi\xc3\xb3. Charlier, afrontava el seu treball molta seriositat, una an\xc3\xa8cdota que ho reflecteix \xc3\xa9s el fet que quan estava a la meitat del gui\xc3\xb3 del segon \xc3\xa0lbum de Buck Danny, va decidir que per escriure bons guions de c\xc3\xb2mics d'aviaci\xc3\xb3 calia com a m\xc3\xadnim tenir nocions b\xc3\xa0siques de pilotatge d'avions. Es va inscriure en una acad\xc3\xa8mia i va fer els cursos pertinents fins a obtenir el carnet d'Pilot d'aviaci\xc3\xb3 comercial. Uns anys m\xc3\xa9s tard i a causa de la falta de feina com a guionista de c\xc3\xb2mics va treballar com a pilot per la companyia d'aviaci\xc3\xb3 Sabena. Pilotatge d'avions._NEWLINE_Jean-Michel Charlier \xc3\xa9s sobretot un excel\xc2\xb7lent narrador que sap captivar als lectors i mantenir-los en suspens des del principi fins al final de la hist\xc3\xb2ria. Se centra en els personatges, ja siguin bons o dolents. La trama no nom\xc3\xa9s es basa en els fets pr\xc3\xb2piament dits sin\xc3\xb3 tamb\xc3\xa9 en la psicologia dels personatges. L'heroi de la hist\xc3\xb2ria en general t\xc3\xa9 una personalitat d'escolta (boy scout) com Buck Danny o Michel Tanguy. Aquest tret venia imposat per les normes de l'\xc3\xa8poca en les hist\xc3\xb2ries per a joves, per\xc3\xb2 els personatges secundaris s\xc3\xb3n sovint molt m\xc3\xa9s interessants des del punt de vista psicol\xc3\xb2gic._NEWLINE__NEWLINE_Les seves creacions m\xc3\xa9s conegudes com a guionista de c\xc3\xb2mics varen ser: Les Belles Histoires de l'oncle Paul, Blueberry (dibuix de Jean Giraud), Buck Danny (dibuix de Victor Hubinon), La patrulla dels Castors (dibuix de MiTacq), Tanguy et Laverdure (dibuix d'Albert Uderzo, Jij\xc3\xa9, Patrice Serres, Yvan Fernandez i Al Coutelis), Barbe-Rouge (dibuix de Victor Hubinon), Les Gringos (dibuix de De la Fuente), Dan Cooper (dibuix d'Albert Weinberg), Jacques Le Gall (dibuix de MiTacq), Jim Cutlass (dibuix de Jean Giraud i de Christian Rossi)."